# உயிரெழுத்து

## ஒலிப்பு

### இதழ்குவிவு இயல்பு

இதழ்குவிவு இயல்பு என்பது ஒலிக்கும்போது இதழ் குவிந்த நிலையில் அமைகிறதா அல்லவா என்பதை விளக்குகிறது. பெரும்பாலான மொழிகளில் இதழ்குவிவு இயல்பு, இடையுயிர் முதல் மேல்-பின்னுயிர்கள் வரையான உயிரொலிகளை வலுப்படுத்துவதாக அமைகிறதேயன்றித் தனித்துவமான ஓர் அம்சமாக அஃது அமைவதில்லை. பொதுவாகப் பின்னுயிர்களில் உயரம் கூடுதலாக இருக்கும்போது இதழ் குவிவதும் கூடுதலாக இருக்கும். எனினும், பிரெஞ்சு, செருமன், பெரும்பாலான உராலிய மொழிகள், துருக்கிய மொழிகள், வியட்நாமிய மொழி, கொரிய மொழி போன்ற சில மொழிகள் இதழ்குவிவு இயல்பையும், பின்-முன் இயல்பையும் தனித்தனியாகவே கையாளுகின்றன.  
இருந்தபோதிலும், செருமன், வியட்நாமியம் ஆகிய மொழிகளிலும் கூட, இதழ்குவிவு இயல்புக்கும் பின்னியல்புக்கும் இடையே ஓரளவு தொடர்பு இருப்பதைக் காணலாம். இவற்றில், முன் இதழ்குவி உயிர்கள், முன் இதழ்விரி உயிர்களிலும் குறைந்த முன்னியல்பு கொண்டவையாகவும், பின் இதழ்விரி உயிர்கள், பின் இதழ்குவி உயிர்களிலும் குறைந்த பின்னியல்பு கொண்டவையாகவும் இருக்கின்றன. அனைத்துலக ஒலிப்பியல் அரிச்சுவடியில், இதழ்விரி உயிர்கள், இதழ்குவி உயிர்களின் இடப்பக்கத்தில் வைக்கப்பட்டு இருப்பது இந்த நிலையைக் காட்டுவதாக உள்ளது.  
பல்வேறு விதமான இதழினமாதலுக்கும் வாய்ப்புகள் உள்ளன. "இடை" தொடக்கம் "மேல்" வரையான இதழ்குவி பின்னுயிர்களில், பொதுவாக இதழ்கள் முன்புறம் நீள்கின்றன. இவ்வறு நிகழும்போது இதழ்களின் உட்புறம் வெளியே தெரியும். இது *புற இதழ் குவிவு* எனப்படுகின்றது. அதேவேளை, "இடை" தொடக்கம் "மேல்" வரையான இதழ்குவி முன்னுயிர்களில், இதழ்களின் விளிம்புகள் உட்புறமாக இழுக்கப்பட்டுக் குவிகின்றன. இஃது *அக இதழ் குவிவு* எனப்படும். எனினும் எல்லா மொழிகளிலும் இவ்வாறு அமைவதில்லை. எடுத்துக்காட்டாக, சப்பானிய மொழியில், *அக இதழ் குவி பின்னுயிர்* ஆகும். இஃது ஆங்கிலத்தில் உள்ள புற இதழ் குவி இலும் வேறுபட்டு ஒலிக்கும். சுவீடிய மொழி, நார்வேய மொழி ஆகிய இரண்டு மொழிகளில் மட்டுமே இந்த இரண்டு வேறுபாடுகளும் ஒருங்கே காணப்படுகின்றன. இம் மொழிகளில், மேல் முன் இதழ்குவி உயிர்களில் 'அக இதழ் குவிவும், மேல் நடு இதழ்குவி உயிர்களில் புற இதழ் குவிவும் காணப்படுகின்றன. ஒலிப்பியலில் பல இடங்களில் இவ்விரண்டையும் இதழ்குவிவின் வகைகளாகக் கருதுகின்றனர். ஆனால், சில ஒலிப்பியலாளர்கள், இதை ஏற்றுக்கொள்வதில்லை. அவர்கள், குவிவு (புற இதழ் குவிவு), அழுத்தம் (அக இதழ் குவிவு), விரிவு (இதழ்விரிவு) என்பவற்றை மூன்று தனித்தனியானவையாகக் கொள்ள விரும்புகின்றனர்.  
**உயிரெழுத்துகள்** தமிழில் பன்னிரண்டாகும். அவை- அ ஆ இ ஈ உ ஊ எ ஏ ஐ ஒ ஓ ஔ
- உயிரெழுத்து தனித்து இயங்கிச் சொல் ஆகும் (ஈ, மா, வை)
- உயிரெழுத்து இல்லாத சொல் எந்த மொழியிலும் இல்லை
- மெய்யெழுத்து தனித்து இயங்கிச் சொல் ஆவது இல்லை. உயிரோடு இணைந்துதான் சொல் ஆகும்.  
<table ="1">
<tr>
<td>**எழுத்து**</td><td>**பெயர்**</td>
<td>**எழுத்தின் பெயர்**</td><td>**சொல்**</td>
<td>**பலுக்கல் (ஒலிப்பு)**</td><td>**பொருள்**</td></tr>
<tr><td>அ</td><td>அகரம்</td><td>a</td><td>**அ**ம்மா</td><td>amma</td><td>mother</td></tr
<tr><td>ஆ</td><td>ஆகாரம்</td><td>A</td><td>**ஆ**டு</td><td>Aadu</td><td>goat</td></tr>
<tr><td>இ</td><td>இகரம்</td><td>i</td><td>**இ**லை</td><td>ilai</td><td>leaf</td></tr>
<tr><td>ஈ</td><td>ஈகாரம்</td><td>I</td><td>**ஈ**ட்டி</td><td>iitti</td><td>javelin</td></tr>
<tr><td>உ</td><td>உகரம்</td><td>u</td><td>**உ**டை</td><td>udai</td><td>cloth/dress</td></tr>
<tr><td>ஊ</td><td>ஊகாரம்</td><td>U</td><td>**ஊ**ஞ்சல்</td><td>Uunjal</td><td>swing</td></tr>
<tr><td>எ</td><td>எகரம்</td><td>e</td><td>**எ**ட்டு</td><td>ettu</td><td>number eight</td></tr>
<tr><td>ஏ</td><td>ஏகாரம்</td><td>E</td><td>**ஏ**ணி</td><td>ENi</td><td>ladder</td></tr>
<tr><td>ஐ</td><td>ஐகாரம்</td><td>ai</td><td>**ஐ**ந்து</td><td>Ainthu</td><td>number five</td></tr>
<tr><td>ஒ</td><td>ஒகரம்</td><td>o</td><td>**ஒ**ன்பது</td><td>onpathu</td><td>number nine</td></tr>
<tr><td>ஓ</td><td>ஓகாரம்</td><td>O</td><td>**ஓ**டம்</td><td>Odam</td><td>boat</td></tr>
<tr><td>ஔ</td><td>ஔகாரம்</td><td>au</td><td>**ஔ**வை</td> <td>auvai</td><td>a olden day poet</td></tr>
<tr><td>ஃ</td><td>அஃகேனம்</td><td>Ah</td><td>எ**ஃ**கு</td><td>eHku</td><td>steel</td></tr>  
</table>